Tehnika  Nano-tehnoloogia on samuti lihtne: nii vähe kui võimalik, nii palju kui  vajalik. (Vanematele lugejatele meenub siinkohal kindlasti sama hüüdlause üks teine kasutus). Ruumi säästetakse kõikjal. Kahesilindriline päramootor, pisikesed rattad, kütusepaagi kork autoninas "pakiruumi" luugi all, aku juhi ning paak kaassõitja istme all. Ära jäeti teine välispeegel, teine kojamees, roolivõimendi ja kõik võimalik kabiinist. Jäid vaid spidomeeter, kütusenäidik, suunatuled, klaasipuhasti ja - enesestmõistetavalt! - signaal. Saksa tehnikatki kohtab: Boschilt pärineb toitesüsteem, mõned  elektrisüsteemi osad ja pidurid. Kliimaseade on ainult luksusversioonil.